**Un alt păcat, mai nou**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

s-a uscat vîscul

tu n-ai venit

un scaun întors

către răsărit

două mere pe masă, trei

nemuşcate

romanţă şi discuri uzate

o zi, poate şapte,

poate opt,

răstimpul în care trei mere s-au copt

s-a uscat vîscul,

nu cred că-mi pasă

dar am să pun

tacîmuri la masă

pentru două păcate

din măr

şi blestem,

pentru şapte-opt zile

în care nu vrem

să ne ducem paşii pe jar încins

să stingem lumina

cerul s-a stins

să strîngem şi masa

din mărul muşcat

doi sîmburi,

trei sîmburi,

sub vîscul uscat

10 iulie 2016 – 3 aprilie 2017, Constanța